Samtykkeerklæring - MEDARBEJDERE

(ANVENDELSE AF PORTRÆTBILLEDE)

I henhold til databeskyttelseslovgivningen giver jeg hermed som medarbejder på [navn på dyrlægepraksis] samtykke til, at min arbejdsgiver [navn på dyrlægepraksis] må anvende portrætbilleder af mig på [navn på dyrlægepraksis] hjemmeside samt i [navn på dyrlægepraksis] interne og eksterne informationsmateriale (og evt. andet xxxx), såvel i trykte som i digitale medier.

Jeg er således opmærksom på, at dette kan indebære, at et portrætbillede af mig bliver vist på [navn på dyrlægepraksis] hjemmeside og intranet med angivelse/behandling af mine personoplysninger, der vil være mit fornavn og efternavn, stillingsbeskrivelse, hvilke kæledyr jeg har samt mine fritidsinteresser. Det vil sige, at jeg er indforstået med, at [navn på dyrlægepraksis] viser og behandler de nævnte personoplysninger om mig, der kan være af rent privat karakter.

Jeg er gjort opmærksom på, at formålet med ovennævnte er, at min arbejdsgiver, [navn på dyrlægepraksis], kan præsentere sine medarbejdere over for virksomhedens egne medarbejdere og ledelse, kunder og samarbejdspartnere på virksomhedens hjemmeside, intranet samt i internt og eksternt informationsmateriale, såvel i trykte som i digitale medier.

Min tilladelse er givet under den forudsætning, at mine oplysninger ikke bliver brugt i en sammenhæng, der går videre end ovenstående formål, eller som er krænkende for mig som person.

Jeg er informeret om, at hvis jeg ikke længere ønsker, at [navn på dyrlægepraksis], for fremtiden anvender mit portrætbillede, kan jeg tilbagekalde mit samtykke. Tilbagekaldelsen sker alene med virkning for fremtiden og får ikke virkning for allerede trykt og/eller videregivet materiale. Henvendelse herom skal ske til [dyrlæge, adresse, telefonnummer] der er dataansvarlig i [navn på dyrlægepraksis].

Jeg bekræfter ved min underskrift, at dokumentet er gennemlæst, forstået og accepteret. Samtidig kvitterer jeg for modtagelsen af en kopi af denne samtykkeerklæring.

Sted og dato: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navn (blokbogstaver): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underskrift: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_